Churchill Square (Edmonton)

Churchill Square (offisielt «Sir Winston Churchill Square») er det sentrale torget i sentrum av Edmonton, Alberta, Canada. Her finner mange festivaler og arrangementer sted, som for eksempelEdmonton International Street Performers Festival,Edmonton Street Performers Festival. (Besøkt 15. februar 2015). Edmonton Fashion Week, The Works Art & Design Festival, Taste of EdmontonTaste of Edmonton. (Besøkt 15. februar 2015). Cariwest og i senere tid også den årlige Pride Festival som flyttet hit fra Oliver Square, nordvest for sentrum.

Torvet avgrenses på nordsiden av 102A Avenue, i vest av 100 Street, i sør av Harbin Road (102 Avenue) og på østsiden av Rue Hull (99) Street. I 2009 ble 102A Avenue permanent stengt for motorisert trafikk, noe som gir fotgjengere en enklere tilgang til City Hall (rådhuset).CBC News: «Avenue between City Hall and Churchill Square to close» på archive.org, publisert 14. desember 2009. (Besøkt 15. februar 2015).

Rundt torvet ligger flere kommunale og kulturelle institusjoner som Edmonton City Hall (rådhuset) i nord, Law Courts (rettsbygninger) og Art Gallery of Alberta i nordøst, Chancery Hall og Edmonton Operas bygg Francis Winspear Centre for Music i øst, Citadel Theatre i sørøst, Stanley A. Milner bibliotek (hovedbygningen til Edmonton Public Library) i sør og kjøpesenteret Edmonton City Centre i vest.

 Historikk 

Historisk sett var den sentrale plassen i Edmonton Market Square, den befant seg like sør for Churchill Square. På Market Sqare ble senere Milner biblioteket oppført.Herzog, Lawrence: «Edmontons Civic Block» i Real Estate Weekly på archive.org, publisert 23. september 2004. (Besøkt 15. februar 2015). Her hadde byens marked vært siden begynnelsen i 1900, og opprinnelig fant markedet sted utendørs. Fra 1912 of fremover ble flere planer om utvikling av torget til et sentrum lagt frem. I november 1914 ble en bygning som skulle brukes til et innendørs marked oppført i på 107 Avenue, men handlere og kunder gikk til boikott og det ble aldri tatt i bruk. Markedet vendte tilbake til sin opprinnelige plass, og byen ga tilsagn om at den skulle yte hjelp til å bygge noe som ga ly. På begynnelsen av 1915 ble markedet flyttet inn under tak, og i 1920 var det bare boder det ikke var plass til inne igjen utendørs. Fra 1916 da bygningen som skulle gi ly ble oppført og frem til 1965, da markedet igjen ble flyttet, var markedet et sentralt sted for livet i Edmonton.Merrett, Kathryn Chase (2001): A history of the Edmonton City Market, 1900-2000: urban values and urban culture, side 7. University of Calgary Press, Calgary. ISBN 1552380521. Den siste flyttingen av markedet var til 97 Street lengre øst, og området ble utviklet for å skape et «bysentrum». Dette skulle skje ved å oppføre det nye kunstgalleriet og et bibliotek ved byens nye rådhus som ble oppført i 1957.Herzog, Lawrence: «Edmontons Civic Block» i Real Estate Weekly på archive.org, publisert 23. september 2004. (Besøkt 15. februar 2015). 

Churchill Square har flere ganger blitt pusset opp og renovert, den siste gangen var mest kontroversiell og fant sted i tide for Edmontons hundreårsjubileum. Under disse arbeidene ble en stor del av den grønne lungen fjernet, mens flere nye strukturer ble bygget. Blant disse var et amfiteater, en foss og flere salgslokaler.City of Edmonton: «Sir Winston Churchill Square» (besøkt 15. februar 2015)Brunschot, Angela: «Churchill Square Comes Alive»  i SEE Magazine, publisert 24. juni  2010.

 Bygninger som ligger til Churchill Square 
Selv om Churchill Square ikke er et gatenavn i Edmonton, og alle gatene i området har egne navn, benyttes torvet som adresse for bygningene som ligger til det. Nummereringen er med klokken, og starter i nord.

 Full adresse  Bygning 1 Sir Winston Churchill Square, Edmonton, T5J 2R7  City Hall 1a Sir Winston Churchill Square, Edmonton, T5J 0R2  Law Courts 2 Sir Winston Churchill Square, Edmonton, T5J 2C1  Art Gallery of Alberta 3 Sir Winston Churchill Square, Edmonton, T5J 2C3  Chancery Hall 4 Sir Winston Churchill Square, Edmonton, T5J 4B2  Francis Winspear Centre for Music 7 Sir Winston Churchill Square, Edmonton, T5J 2V4  Stanley A. Milner Library 9 Sir Winston Churchill Square, Edmonton, T5J 5B5  National Bank 15 Sir Winston Churchill Square, Edmonton, T5J 2E5  Seniors Association of Greater Edmonton (SAGE)

Referanser

Kategori:Parker
Kategori:Plasser
Kategori:Edmonton